ศาลสั่งจำคุก 40 เดือน “ศรัลย์ ธนากรภักดี” ฐานปล่อยข่าวเท็จ
ศาลอาญากรุงเทพใต้ได้มีคำพิพากษาคดีที่ PTT ฟ้องนายศรัลย์ ธนากรภักดี (2 คดี 2637/2557 และ 4135/2557) เจ้าของ facebook ทวงคืนพลังงานไทยและอื่นๆ โดยให้จำคุก 40 เดือน ซึ่งก่อนหน้านี้ศาลได้มีคำพิพากษาจำคุกนายศรัลย์ 9 เดือนจากคดีที่นายปิยสวัสดิ์ อัมระนันทน์ฟ้องนายศรัลย์ฯ
19 ม.ค. 2559

ผู้สื่อข่าวรายงานว่า วานนี้ (18 ม.ค.59) ศาลอาญากรุงเทพใต้ได้มีคำพิพากษาคดีที่ บริษัท ปตท. จำกัด (มหาชน) หรือ PTT ฟ้องนายศรัลย์ ธนากรภักดี (2 คดี 2637/2557 และ 4135/2557) เจ้าของ facebook ทวงคืนพลังงานไทยและอื่นๆ ให้จำคุก 40 เดือน ตามความผิดตามมาตรา 326 มาตรา 328 แห่งประมวลกฎหมายอาญา และมาตรา 14(1) แห่งพ.ร.บ.คอมพิวเตอร์ฯ
เนื่องจากเห็นว่าการกระทำของจำเลยเป็นการเผยแพร่ข้อความอันเป็นเท็จ และเป็นการกล่าวเท็จยืนยันข้อเท็จจริงพาดพิงโจทก์ทำให้โจทก์ได้รับความเสีย หาย บุคคลทั่วไปที่ได้เห็นข้อความของจำเลยอาจเชื่อได้ว่าสิ่งที่พาดพิงถึงโจทก์ เป็นความจริง ที่จำเลยอ้างว่าเป็นความเชื่อโดยสุจริตศาลเห็นว่าข้อความของจำเลยล้วนเป็นการด่าทอด้วยถ้อยคำที่รุนแรง เกิดมาจากข่าวหรือการรับฟังมาจากแหล่งอื่นโดยไม่ตรวจสอบให้เข้าใจอย่างถ่อง แท้ ไม่ใช่การวิพากษ์วิจารณ์โดยสุจริต ทั้งยังปรากฏว่าในการเผยแพร่ข้อความดังกล่าวจำเลยมีการขอรับบริจาคเงินจาก บุคคลภายนอกเพื่อนำมาใช้ต่อสู้คดีกับโจทก์ จึงเป็นการนำเข้าสู่ระบบคอมพิวเตอร์ซึ่งข้อมูลคอมพิวเตอร์ปลอมหรือเท็จ เป็นเหตุให้บุคคลอื่นหรือประชาชนได้รับความเสียหาย และเป็นการหมิ่นประมาทด้วยการโฆษณา
สำหรับการกระทำของจำเลยเป็นการกระทำความผิดต่างกรรมต่างวาระกันให้ลงโทษเรียงกระทง ความผิด ตามคดีหมายเลขดำที่ อ.2637/2557 รวม 9 กระทง และตามคดีอาญาหมายเลขดำที่ อ.4135/2557 รวม 11 กระทง การกระทำของจำเลยในแต่ละกระทงเป็นการกระทำความผิดที่ผิดกฎหมายหลายบทให้ลง โทษบทที่โทษหนักว่าคือมาตรา 14(1) แห่งพ.ร.บ.คอมพิวเตอร์
โดยพิพากษาจำคุกกระทงละ 3 เดือน จำเลยให้การเป็นประโยชน์ในทางนำสืบเห็นสมควรให้ลดโทษลงหนึ่งในสามตามกฎหมาย คงเหลือกระทงละ 2 เดือน รวมจำคุก 40 เดือน คำขออื่นนอกจากนี้ให้ยก อนึ่งก่อนหน้านี้ศาลได้มีคำพิพากษาจำคุกนายศรัลย์ 9 เดือนจากคดีที่นายปิยสวัสดิ์ อัมระนันทน์ฟ้องนายศรัลย์ฯพอสรุปได้ดังนี้